पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त सुशांत गौरव ने ठेठईटांगर एवं कोलेबिरा प्रखंड की स्वास्थ्य व्यवस्थाओं का निरीक्षण किया। इस दौरान डीसी ने अधिकारी सहित मेडिकल टीम के साथ की बैठक कर दिशा-निर्देश दिए। उपायुक्त ने प्रखंड निरीक्षण के दौरान प्रखंड के सभी पदाधिकारी, डाॅक्टर, कर्मी, मेडिकल टीम सहित पुलिस बल को सेवा भाव से कार्य दायित्व के अनुरूप कार्य करने की बात कही। उन्होंने कहा कि कोविड महामारी में किसी भी प्रकार की लापरवाही बर्दाश्त नहीं की जाएगी।
लापरवाही बरतने वाले लोगों पर आपदा अधिनियम 2005 की धारा 56 के तहत होगी कार्रवाई। उन्होंने यह भी कहा कि कोेविड महामारी में बेहतर कार्य का प्रदर्शन करने वाले अधिकारी सहित कर्मियों को भी पुरस्कृत किया जाएगा। इस मौके पर सिविल सर्जन डाॅक्टर पीके सिन्हा, प्रखण्ड विकास पदाधिकारी, प्रभारी चिकित्सा पदाधिकारी, एएनएम, जीएनएम व अन्य कर्मचारी उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn